

**Translated Script – Burarra**

**How to protect yourself from scams – Animated Video**

**Ny-yinmiya barra jaga ny-jana nggula aburr-anngiya wenga scams**

Aburr-guna scam minypa bubu-yolka barra nginyipa mun-ngumurda miy-ma barra nggula mun-nginyipa rrupiya o mun-nginyipa personal information.

Scammers jal aburr-ni gu-gapa gu-guta aburr-nachichiya, gunyuna phone gu-guyinda, rrapa janguny gun-guwukurrja, o minypa social media gu-guyinda. Birripa gubu-jarlaparda gun-guyolkiya websites minypa gun-burral gu-maya.

Birripa minypa aburr-yolkiya barra aburr-ni jimarnjarra gunyuna wenga Services Australia, wugupa Traditional Credit Union (TCU), o Indue.

Birripa barra aburr-yolkiya barra nggula jimarnjarra birripa aburr-ngurrjiya enhanced Income Management Account o SmartCard details wenga.

Gun-gata minypa gu-yurra gu-boya gun-gudericha nula yanma gala aburr-yinmiya nginyipa bubu-yolka yi-anngiya wenga scam.

**Jarlapa na nggula jurra**

Jurra yi-anngiya wenga Services Australia,TCU rrapa Indue mu-maya mu-workiya yi-anngiya wenga official jurra addresses. Ngayburrpa gala yuchim nyiburr-ni jurra addresses yi-anngiya wenga Outlook, Hotmail o Gmail.

**Nyi-naya barra nggula gala barra ana-nga ny-yu mun-nginyipa personal information burr-guta**

Minyja barra call aburr-ni nggula, birripa barra bubu-wenggana barra aburr-ni joborr gubu-ngurrja aburr-boy nggula, lika ny-jurrma n-boy janguny jechinuwa nyi-nega lika birripa marn.gi aburr-ni nginyipa ny-jata n-burral nyi-gugaliya.

Birripa gala aburr-yinmiya aburr-burnjerrja o bubu-yolka nginyipa mun-ngiya nginyipa burr-wu barra mun-nginyipa personal information o aburr-wengga nggula ny-jerrma burrwa email o text.

**Gala barra click-on nyi-ni gunyuna mu-jurra**

Ngayburrpa gala nyiburr-yinmiya nyibi-jerrma nggula mun-nyinyipa jurra o mun-nginyipa mun-guwukurrja ny-jolartcha miy-anngiya gu-guyinda enhanced Income Management account link burr-guta.

Ny-jata nginyipa ny-ma barra janguny mubi-jerrmarra link burr-guta nginyipa gala marng.gi, gala barra click on nyi-ni barra, rrapa ny-yerrwerrma janguny burr-guta.

**Dericha, naya nggula rrapa jaga gana nggulawa**

N-borruwiya barra nggula n-dericha rrapa borrwa nggula nuwurra nginyipa ana-nga ny-yu mun-nginyipa rrupiya o personal information.

Jarlapa na sign gun-nika gu-wenggan birripa scammer yerrcha bubu-wengganan nginyipa. Ny-jata nginyipa gala n-borrwa nyi-ni, wengga ngika, lika barnja a-yu, o werrwerrma janguny lika burr-wenggana yibirrich aburr-anngiya offical website o phone namba.

Nginyipa barra yibirrich jaga ny-jana nggula minypa galnga ny-jora nyi-ni o scammer yerrcha mbi-manga nggula mun-nginyipa information.

Gun-gata nginyipa n-borrwaja nginyipa jimarnjarra birripa bubu-wenggan wurra aburr-gurda aburr-guyolkiya scammer wenga a-negiya barra Services Australia o Indue, wurra burr-wenggana barra Services Australia gun-gunaga **1800 252 604**.

An-gata barra scammer a-yolkiya barra jimarnjarra TCU wenga, wurra burr-wenggana barra TCU gun-gunaga **1800 828 232**.

Gun-gata jal nyi-nirra barrwa information gun-anngiya nula scams, gunyuna n-boy **servicesaustralia.gov.au/scams**

Barrwa jal nyi-nirra mar.ngi nyi-ni barra aburr-yinmiya aburr-workiya gu-ngumurda aburr-jirra nggula nginyipa minypa gun-guna scammed, gunyuna n-boy **scamwatch.gov.au**